  Майя Бывальцева 1-тӥ куарусёнэ Удмуртиысь кивалтэтлэн тӧроез Приволжск федерал округысь В. Г. Стариков нимо удмурт кадет корпусын Тодонлыкъя нуналлы сӥзем сӥё-дано ужрадэ пыриськиз. Туэ Воткаысь дышетон ужъюртын 288 пиналъёс дышетско. Со сярысь улосвыл тӧролэн но кивалтэтлэн пресс-службазы ивортӥз. Кадет корпусын дышетскисьёс пӧлысь уноез Удмуртиысь пиналъёс, озьы ик ПФО-ысь мукет улосвылъёсысь лыктэмъёс вань. Ярослав Семёнов соос округысь но кунысь одӥгаз устояз дышетон ужъюртын дышетско шуыса пусйиз. Пиналъёс татын ожгар ужлэн инъетъёсызлы дышетско, спортэн выро, творчествоын асьсэдыз возьмато, конкурсъёсы но олимпиадаосы пырисько, озьы ик асьсэ азьын, матысь адямиоссы но асьсэ кунзы азьын кылкутыны дышетско. Удмурт кадет корпус пӧртэм ӵошатсконъёсын вормонъёс трос пол басьтылӥз. Соин но татын сыӵе бадӟым конкурс Ярослав Семёнов, Удмуртиысь кивалтэтлэн тӧроезВаньмыз кадетъёс улонзэс ожгар ужен ӧз ке но герӟалэ, татын дышетскон аръёссэс, дышетӥсьёссэс пыраклы тодазы кельтозы, пусйиз улосвыл кивалтэтлэн тӧроез. Кадет корпуслэн кивалтӥсез Татьяна Караваева верамъя, дышетсконниын вань санитар куронъёс быдэсъясько. Ӵукна но ӝытазе пиналъёслэсь температуразэс одно ик мертало. Дышетон но кӧлан корпусъёсын омырез чылкытатӥсь арбериос вань. Пусъём, 2020-тӥ арын корпусэз йылпумъямъёс Санкт-Петербургысь, Пермьысь, Рязаньысь, Голицыноысь, вылӥ ожгар дышетсконниосы пыризы. Тегъёс: Дышетон Удмуртия пиналъёс Вотка кадетъёс ЯрославСемёнов  